Johanne Kolstad

Johanne Kolstad, i Amerika kjent som Johanna Kolstad, (født 25. februar 1913 på Øvre Nordsinni ved Dokka i Nordre Land, død 5. september 1997) var en norsk skihopper som var aktiv på 1930-tallet. Hun var en av få kvinnelige skihoppere i sin tid, og ble sammen med venninnen Hilda «Nusse» Braskerud svært populær blant publikum. Til sammen satte Johanne Kolstad minst tre verdensrekorder i skihopping for kvinner. 

 Biografi 
Tidlig hevdet Johanne Kolstad og Nusse Braskerud seg godt mot guttene, men de ble nektet å delta i renn på lik linje med guttene, og måtte i stedet nøye seg med å åpne rennene eller hoppe mellom guttenes/mennenes to omganger. Sin første verdensrekord satte Johanne Kolstad i Odnesbakken i Søndre Land 18. januar 1931, da hun hoppet 46,5 meter.Odd Hølaas: Norge under Haakon VII. 2. opplag. Cappelen, Oslo 1946 (s. 318, digitalisert av Nasjonalbiblioteket)

OL i Lake Placid i 1932 satte fart i amerikanernes interesse for vintersport, ikke minst skihopping. De neste årene ble det bygget flere hoppbakker i USA, og det ble arrangert en rekke populære oppvisningsrenn. Johanne Kolstad ble i 1933 invitert av Norge Ski Club i USA, og turnerte over hele Nord-Amerika i hele 5 år. Kolstad ble svært populær, og ble blant annet kalt The Queen of Skis og The Wonder Girl. Sportslig og karrieremessig høydepunkt nådde hun 6. mars 1938, da hun satte sin fjerde og eneste «offisielle»«Offisielle» i gåseøyne, siden Det internasjonale skiforbundet ikke regner noen verdensrekorder, verken for menn eller kvinner, som offisielle. verdensrekord med 69,5 meter i Berlin, New Hampshire, USA. Denne rekorden ble stående i 35 år fram til Anita Wold nådde 73 meter i 1973.

 Verdensrekordene 
 46,5 meter, 18. januar 1931, Odnesbakken i Søndre Land
 49 meter, 17. februar 1931, Lønnbergbakken ved RaufossArne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6 (s. 50)
 69,5 meter, 6. mars 1938, Nansen Ski Jump i Berlin, New Hampshire, USAE. John B. Allen: A Short History of U.S. Ski Jumping, i Skiing Heritage Journal, mars 2006, s. 39 (forhåndsvist på Google Books)De fleste kilder oppgir lengden til 72 meter. I et brev fra Gordon Brown, lederen for USAs OL-uttagningskomité, til Johanne Kolstad oppgis imidlertid lengden til 228 fot (69,5 meter). Denne lengden er også notert av Johanne Kolstad på et bilde av hoppbakken i Berlin.

 Se også 
 Kvinner i skihopping
 Verdensrekorder i skihopping

 Litteratur 
 Karin Berg: Hopp, jenter, hopp!: Historien om Johanne Kolstad og Hilda Braskerud – et annerledes skieventyr. Schibsted, Oslo 1998. ISBN 82-516-1720-0
 Bråten, Ole Aastad og Knut Aastad: ''Ei dronning på ski – Johanne Kolstad (1913–1997). Syn og Segn 4/2008.

 Referanser 

 Eksterne lenker 
 NRK: Johanne, vår fyrste hoppdronning (17. februar 2009)
 NRK: Hopp-pionèren Johanne Kolstad (radio-innslag, fungerer kun i Internet Explorer)
 Digitalt fortalt: Johanne Kolstad (1913-1997) (17. juni 2009)
 Aftenposten: Jentesprang med lange røtter (17. februar 2009)

Kategori:Norske skihoppere
Kategori:Personer fra Nordre Land kommune
Kategori:Fødsler i 1913
Kategori:Dødsfall i 1997